Diari Oficial de la Generalitat Valenciana


Sumari del DOGV 9905, del 31-07-2024 (2024/7770)

ANUNCI pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, i la declaració d'utilitat pública, en concret, corresponents a una central fotovoltaica denominada Parc solar a l'Olleria i la seua infraestructura d'evacuació, amb potència màxima total dels mòduls fotovoltaics (pic): 6,14 MW, potència nominal dels inversors: 5,86 MW i capacitat d'accés concedida: 5 MW, situada a l'Olleria. Expedient: ATALFE/2021/61.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7770

CVE
:   ZOED-G-2586-9192

Data del document
:   11-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes que preveuen:

el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a aprofitar les energies renovables per l’emergència climàtica i la necessitat de la urgent reactivació econòmica i la seua modificació pel Decret llei 1/2022, de 22 d’abril del Consell de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna.

la Llei 24/2013 de 26 de desembre, del sector elèctric;

el Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica;

la Llei 14/2003, de 10 d’abril, de patrimoni de la Generalitat, respecte de la utilització i l’aprofitament dels béns de domini públic,

i la Llei 39/2015, d’1 d’octubre, del procediment administratiu comú de les administracions públiques, se sotmeten a informació pública les sol·licituds d’autorització d’implantació en sòl no urbanitzable, d’autorització administrativa prèvia, d’autorització administrativa de construcció, d’ocupació de vies pecuàries i muntanyes públiques, i declaració d’utilitat pública, en concret, de la instal·lació elèctrica que s’indica:

Peticionari: Lebintos Solar, SL, NIF B\*\*\*\*\*371i amb domicili social en C\ de la Font de la Figuera, 18 - 46750, Aielo de Malferit (València).

Tipus de central elèctrica: central fotovoltaica denominada parc solar a l’Olleria, amb potència instal·lable de 5 MW, incloses les seues infraestructures d’evacuació.

Emplaçament grups generadors i infraestructura d’evacuació: polígon 7, parcel·les 258, 259, 260 i 274, del terme municipal de l’Olleria.

Òrgan competent per a autoritzar la instal·lació: Servici Territorial d’Indústria, Energia i Mines d’Alacant de la Conselleria d’Innovació, Indústria, Comerç i Turisme.

Documents sotmesos a informació pública:

Projecte. Denominació: parc solar a l’Olleria.

Projecte infraestructura d’evacuació. Denominació: línia subterrània de 20 KV des de centre de seccionament fins a centre d’entrega d’energia i connexió amb els centres de transformació.

Estudi d’integració paisatgística.

Memòria justificativa del compliment dels criteris del Decret llei 14/2020.

Pla de desmantellament i restitució del terreny i l’entorn afectat.

Llista dels elements, els espais, els servicis i les instal·lacions públiques afectats per l’actuació.

Separates dirigides a:

Ajuntamen de L’Olleria

ID-Redes Eléctricas Inteligentes, S.A.U.

Direcció Territorial de València de la Conselleria D’agricultura, Ramaderia i Pesca.

Direcció General de Medi Natural i Animal de la Conselleria de Medi Ambient.

Direcció General d’urbanisme, Paisatge i Avaluació Ambiental de la Conselleria de Medi Ambient.

Relació de béns i drets afectats RBDA. (Annex)

Pressupost: 2.068.132,12 €

Característiques principals:

Instal·lació fotovoltaica: La central fotovoltaica denominada parc solar a l’Olleria, de 6,14 MWp, està composta per un camp generador d’11.368 mòduls fotovoltaics de 540 Wp, muntats directament sobre el sòl en estructura amb seguidors a un eix amb orientació est/oest. Estos mòduls fotovoltaics es connecten amb 23 inversors de 255 KW. Això suposa una potència nominal d’inversors de 5,865 MW, però el conjunt de tots els inversors estarà limitat per programari a 5 MkW. Al seu torn, els inversors es connecten amb la part de baixa tensió de tres centres de transformació per a elevar la tensió i cel·les de mitjana tensió a 20 KV. Les eixides dels centres de transformació es connecten a través de línia subterrània d’evacuació, de 240 mm2  de secció, fins al centre d’entrega i mesura CEE, per a continuar en línia subterrània fins al centre de seccionament independent CSI.

La interconnexió amb la xarxa de distribució es realitza a través d’instal·lació de 20 KV cedida a la companyia distribuïdora i està formada pel centre de seccionament CSI i línia mixta de doble circuit de mitjana tensió a 20 KV, fins al punt de connexió de xarxa.

El punt de connexió de la central amb la xarxa de distribució es realitzarà amb un suport per instal·lar, en L-18 Aielo de Malferit de la ST Olleria realitzant entrada i eixida en el centre de seccionament CSI.

Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d’energia elèctrica.

La documentació s’exposarà per a consulta pública en l’adreça electrònica següent: <https://cindi.gva.es/va/web/energia/valencia>, en valencià, i [https://cindi.gva.es/es/web/energia/valencia](https://cindi.gva.es/va/web/energia/valencia), en castellà, disponibles l’endemà de la publicació.

La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en la pàgina web indicada o presencialment en el Servici Territorial d’Indústria, Energia i Mines de València, situat en Gregorio Gea, 27, de València, així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d’este anunci segons procediment d’urgència previst en la Llei 39/2015, d’acord amb l’article 10.8 del Decret llei 1/2022, de 22 d'abril, del Consell, de mesures urgents, en resposta a l’emergència energètica i econòmica originada en la Comunitat Valenciana per la guerra a Ucraïna, que modifica la redacció de l’article 33.1 del DL 14/2020, de 7 d’agost, les quals es podran presentar via telemàtica a través de la seu electrònica de la Generalitat, accedint al següent enllaç <https://www.gva.es/va/inicio/procedimientos?id_proc=15535&version=amp>,o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

![](https://dogv.gva.es/publicaciones/imagesSF/2024/7/25/1203210/16_1722256718572_3369548629577951972_taula.png)

  

València, 11 de juliol de 2024

Roberto Javier Anchel Añó

Cap del Servici Territorial d'Indústria, Energia i Mines